EkBass/fiwiki-20250220-pages-articles huggingface dataset:
Sergei Mudrov

Sergei Aleksejevitš Mudrov (, s. 8. syyskuuta 1990 Kinešma) on venäläinen korkeushyppääjä. Mudrov edustaa ASK Moskovaa.http://www.european- athletics.org/athletes/group=m/athlete=155111-mudrov-sergey/index.html Mudrov saavutti kultaa vuoden 2013 sisäratojen EM-kilpailuista Göteborgista omalla ennätystuloksellaan 235. Vuoden 2012 EM-kilpailuissa Helsingissä hän oli neljäs. Kesäuniversiadeista Mudrov on saavuttanut kultaa vuodelta 2013 ja pronssia vuodelta 2011. Alle 20-vuotiaiden MM-kilpailuista 2007 Mudrov saavutti hopeaa. Saman vuoden Euroopan nuorten olympiafestivaaleilla hän voitti kultaa. Vuoden 2009 alle 20-vuotiaiden EM-kilpailuista hän saavutti niin ikään kultaa, ja vuoden 2011 alle 23-vuotiaiden EM-kilpailuista hopeaa. == Ennätykset == === Ulkoradat === Laji Tulos Paikka Päivä Korkeushyppy 231 cm 231 cm Tšeboksary Kazan 5. heinäkuuta 2012 9\. heinäkuuta 2013 === Sisäradat === Laji Tulos Paikka Päivä Korkeushyppy 235 cm Göteborg 2. maaliskuuta 2013 == Lähteet == Luokka:Venäläiset korkeushyppääjät Luokka:Vuonna 1990 syntyneet Luokka:Elävät henkilöt
Tuomas Tahko

Tuomas Tahko (s. 1982) on vakituinen Professor of Metaphysics of Science Bristolin yliopistossa Englannissa ja teoreettisen filosofian dosentti sekä entinen Akatemiatutkija ja yliopistonlehtori Helsingin yliopistossa.Helsingin yliopisto: Tuomas Tahko (Arkistoitu versio) Hänen erikoisalojaan ovat metafysiikka, tieteenfilosofia, tietoteoria, metafilosofia, mielen filosofia, filosofinen logiikka ja filosofian metodologia. Tahko väitteli filosofian tohtoriksi Durhamin yliopistossa vuonna 2008, ohjaajanaan Professori E.J. Lowe.Tuomas Tahkon kotisivu Tahko on julkaissut kymmeniä artikkeleja kansainvälisissä lehdissä kuten Mind ja Philosophical Quarterly sekä lukuisia artikkeleita toimitetuissa teoksissa. Lisäksi hän on toimittanut useita teoksia ja kirjoittanut kaksi kirjaa. Vuonna 2017 Tahko voitti liki kahden miljoonan euron rahoituksen Euroopan tiedeneuvostostolta (Consolidator Grant) projektilleen tieteen metafyysisestä ykseydestä. == Teoksia== * Tahko, Tuomas E.: Unity of Science. Cambridge: Cambridge University Press, 2021. ISBN 9781108581417. * * == Lähteet == == Aiheesta muualla == * Tuomas Tahkon kotisivu *Tuomas Tahkon sivu yliopistolla Luokka:Analyyttiset filosofit Luokka:Suomalaiset filosofit Luokka:Elävät henkilöt
Ishmail Sandstroem

Ishmail Sandstroem on taiteilijakollektiivi, jota johtaa ja kuratoi teatteriohjaaja Petri Lehtinen. Lehtinen kertoo keksineensä Ishmailin, ettei hänen tarvitsisi olla ikinä yksin. “Se on köyhän miehen teatteri, perhe, jota minulla ei ole.” Ishmail Sandstroem on algerialais-ruotsalainen outsider- taiteilija. Hän asuu äitinsä kanssa Sunnysiden kaupunginosassa, Queensissä, New Yorkissa. Hän on tunnettu herkistä, alkukantaisista viivapiirustuksistaan ja valoteoksistaan, jotka ovat usein abstrakteja, mutta aina tunnevoimaisia. Löydettyään Sandstroemin taiteen 2000-luvun puolivälissä, kuraattori Petri Lehtinen on koonnut hänen tuotannostaan yksityisnäyttelyitä - mm. MANDALA, INSIDE OUTSIDE, ISHMAIL SANDSTROEM LIGHTS UP, POWWOW - Turun, Helsingin ja New Yorkin gallerioihin. Vuosina 2010-2012 Lehtinen ja Ismo Alanko järjestivät yhdessä parikymmentä Ishmail & Ismo Iltamaa. Iltamat ovat happeningtaideteoksia, joissa newyorkilainen kuvataide ja pohjoiskarjalainen laulanta yhdistyvät monitaiteelliseksi sopaksi ja kokoaa samaan salonkiin muitakin toisilleen näennäisesti vieraita elementtejä - butotanssista runonlausunnan kautta saurofoniseen performanssiin. Vuonna 2015 Ishmail Sandstroemin Mandala valittiin Lux Helsinki -valofestivaalin juhlavuoden nimikkoteokseksi http://www.hs.fi/kulttuuri/a1305912310168/ ==Yksityisnäyttelyt== * 2014 MANDALA, Laterna Magica, Helsinki http://www.laterna.net/laterna/press.php?ID=sandstroemi/ * 2013 LITTLE LOST HOLY MOLY ja muita hyviä pyhiä, Suomenlinnan kirjasto, Helsinki * 2009 Ishmail Sandstroem LIGHTS UP, Galleri Bergman, Helsinki http://www.galleribergman.net/sandstrom.html * 2008 POWWOW, Galleria Nefret, Turku * 2007 REMATCH, Gershwin Hotel Gallery, New York * 2007 MATCHES, Gershwin Hotel Gallery, New York * 2006 INSIDE OUTSIDE, Galleria Nefret, Turku * 2005 INSIDE OUTSIDE, Gershwin Hotel Gallery, New York == Lähteet == == Aiheesta muualla == * Ishmail & Ismo Iltamat Suomenlinnan Jääkellarissa * Facebook Luokka:Outsider-taiteilijat
Yliopisto (Vaasa)

Yliopisto () on tilastollinen pienalue Vaasassa, Palosaaren suuralueella, jonka alue muodostaa Vaasan 15. kaupunginosan. Alue rajautuu koillisessa Wolffintiehen ja luoteessa Palosaarentiehen, koostuen enimmäkseen Vaasan yliopiston kampusalueesta. Lisäksi siihen kuuluu Vaasan ammattikorkeakoulu ja sen takana sijaitsevat asuinrakennukset. Vuonna 2015 pienalueella asui 159 ihmistä. Ennen yliopiston perustamista alueella toimi vuoteen 1980 saakka Vaasan puuvillatehdas. Tehtaan perusti August Alexander Levón vuonna 1856. Nykyään tehdasrakennukset ovat pääosin yliopiston käytössä. ==Lähteet== Luokka:Vaasan kaupunginosat *
Leandro Rodríguez

Leandro Joaquín Rodríguez Telechea (s. 19. marraskuuta 1992 Montevideo) on uruguaylainen jalkapalloilija, joka edustaa Englannin valioliigassa pelaavaa Everton FC:tä. Oikeajalkainen Rodríguez on pelipaikaltaan hyökkääjä.http://www.transfermarkt.co.uk/leandro- rodriguez/profil/spieler/238988#subnavi == Ura == === Seurajoukkueura === Rodríguezin kasvattajaseura on River Plate Montevideo. Hän debytoi seuran edustusjoukkueen paidassa Uruguayn Primera Divisiónissa kaudella 2012–2013. Parhaimmalla kaudellaan, kaudella 2014–2015, Rodríguez teki 23 ottelussa yhdeksän maalia. Yhteensä hän pelasi pääsarjatasolla 71 ottelua viimeistellen niissä 19 maalia. Elokuussa 2015 Rodríguez siirtyi Englannin valioliigan Everton FC:hen ollen seuran historian ensimmäinen uruguaylaispelaaja. == Muuta == Myös Rodríguezin veli Diego Rodríguez on ammattilaisjalkapalloilija. Hän on pelannut Uruguayn alle 20-vuotiaiden maajoukkueessa. Rodríguezilla on myös Italian kansalaisuus. == Lähteet == Luokka:Uruguaylaiset jalkapalloilijat Luokka:Vuonna 1992 syntyneet Luokka:Elävät henkilöt
Keaton Isaksson

Keaton Isaksson (s. 21. huhtikuuta 1994 Helsinki) on suomalainen jalkapalloilija, joka edustaa Veikkausliigassa pelaavaa Helsingin IFK:ta. Hän on pelipaikaltaan keskikenttäpelaaja. Isaksson aloitti jalkapallon IF Sibbo- Vargarnassa. Hän pelasi juniorina myös FC Futurassa ja PK Keski-Uusimaassa. Isaksson nousi PKKU:n edustusjoukkueeseen Kolmosen kaudella 2012 ja murtautui avauskokoonpanoon seuraavana vuonna Kakkosessa. Kaudeksi 2014 hän solmi sopimuksen Ykkösessä pelanneen FC Viikinkien kanssa. Isaksson suoritti alkukauden ajan varusmiespalvelustaan ja pelasi yhteensä vain yhdessätoista ottelussa Viikinkien sijoittuessa sarjansa viimeiseksi. Talvella 2015 Isaksson liittyi Veikkausliigaan nousseen HIFK:n harjoituskokoonpanoon ja päätyi lopulta tekemään sopimuksen sen yhteistyöseuran IF Gnistanin kanssa. HIFK/Gnistan yhteistyösopimuksen kautta hän on päässyt esiintymään Veikkausliigassa 25. heinäkuuta 2015 pelatussa vierasottelussa FF Jaroa vastaan. Isaksson siirtyi pääkaupunkiseudulta kaudeksi 2016 Ykkösessä pelanneen EIF:n riveihin. EIF-kauden jälkeen hän siirtyi Ruotsiin IFK Luleån riviehin, joka pelasi Ruotsin kolmanneksi korkeinta sarjatasoa eli 1. Divisioonaa. Hän oli kuudella maalillaan IFK Luleån paras maalintekijä. Veikkausliigaura sai jatkoa keväällä 2018, kun Isaksson aloitti PS Kemin riveissä. Heinäkuussa 2018 Iskasson siirtyi kuitenkin PS Kemistä toiseen Veikkausliigaseuraan IFK Mariehamniin. == Lähteet == == Aiheesta muualla == * Keaton Isaksson soccerway.com-sivustolla Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Matti Mäkelä (täsmennyssivu)

Matti Mäkelä voi tarkoittaa seuraavia: * Matti Mäkelä (1951–2019), kirjailija ja esseisti * Matti Mäkelä (s. 1939), jalkapalloilija * Matti E. Mäkelä (1905–1995), tiedustelumies ja merisotahistorioitsija * Matti Mäkelä, kirjailija Esko Havumäen (1916–1994) käyttämä nimimerkki
Chico Maki

thumb|Chico Maki Chico Maki (oikealta nimeltään Ronald Patrick Maki) (17. elokuuta 1939 Sault Ste. Marie, Ontario, Kanada – 24. elokuuta 2015 Port Dover, Ontario, Kanada) oli kanadalainen jääkiekkoilija, pelipaikaltaan pääasiallisesti oikea laitahyökkääjä. Maki aloitti uransa vuonna 1956 OHA- liigan St. Catharines Teepees joukkueessa, jossa pelasi neljä kautta ennen siirtymistä AHL-liigaan. Jo kaudella 1958–1959 Maki kävi pelaamassa yhden AHL- ottelun Buffalo Bisonsin joukkueessa, ja OHA-uransa päätteeksi kaudella 1959–1960 hän pelasi kolme ottelua samassa joukkueessa. Kaksi seuraavaa kautta Maki pelasi pääsääntöisesti AHL:ssa, joskin hän pelasi välillä yhden ottelun NHL:ssa Chicago Black Hawksin paidassa kauden 1960–1961 pudotuspeleissä. Kauden 1961–1962 alusta Maki pelasi vakituisesti Chicagon NHL-joukkueessa kaikkiaan 14 kautta. Tulokaskauden kruunasi Stanley Cupin voitto. Kaiken kaikkiaan hän teki uransa aikana 143 maalia ja antoi 293 maalisyöttöä 841 ottelussa. Jäähyminuutteja hänelle tuomittiin 345. Pudotuspeleissä Maki pelasi 113 ottelua joissa hän teki tehopisteet 17 + 36. Chico Maen nuorempi veli Wayne Maki oli myös NHL-jääkiekkoilija. ==Lähteet== ===Tilastolähteet=== * ===Viitteet=== Luokka:Vuonna 1939 syntyneet Luokka:Vuonna 2015 kuolleet Luokka:Kanadalaiset jääkiekkoilijat Luokka:Kanadansuomalaiset henkilöt
Drag-On

Drag-On on kuusamolainen 1990-luvun taitteessa perustettu melodista heavymusiikkia soittanut yhtye. Yhtyeen perustamiseen vaikutti suuresti bändin perustajien perheiden vahvasti musiikkivaikutteiset isät, kuusamolaiset lauluntekijä-muusikot Juha Poussu sekä Kari Alajuuma. Yhtye muun muassa voitti ja menestyi muutenkin hyvin osallistumissaan bändikisoissa. Yhtyeen kappaleita julkaistiin muun muassa yhdysvaltalaisen Showcase Recordsin kokoelmalevyllä. Muuten kansainvälistä toimintaa ei yhtyeellä juuri ollut, ja keikkailu rajoittui Suomen rajojen sisäpuolelle, pääasiallisesti Pohjois- ja Itä-Suomeen sekä Kainuun alueelle. ==Historia== Yhtye aloitti alun perin nimellä Dragon, kokoonpanolla Jukka Poussu (laulu, kitara), Jarkko Poussu (basso), Juho Alajuuma (rummut) ja Ville Alajuuma (koskettimet). Myöhemmin rumpujen taakse asettui Mika Tuovila, ja kokoonpano oli jonkin aikaa kolmihenkinen. Kitaran varressa nähtiin myös Heikki Alajuuma. Sittemmin kokoonpanoksi vakiintui Jukka Poussu (laulu, kitara, koskettimet), Toni Kyllönen (kitara, koskettimet), Jarkko Poussu (basso) ja Juha Alajuuma (rummut). Yhtyeen soittokämppinä toimivat muun muassa samat tilat kuin useiden muittenkin kuusamolaislähtöisten bändien treenipaikat: "Rauhala" (Zero Nine), "Tonterin kämppä" (A.R.G.), "Räkälä" (Morphosis, Sacred Crusifix) sekä "Tetrahallin kellari". ==Julkaisuja== *One life to live *Rehearsal Track *few years of our lives... === Kappaleita === *The False Ones *One Life To Live *Absense makes the heart go yonder *I'm dreaming of you *Living alone *Forbidden Faith *In memoriam *Lullaby *Sight of the blindman *Fortune teller *Perpetual healer *Why dont you follow me *Entrance into eternity ==Aiheesta muualla== *Facebook *Mikseri.net Luokka:Suomalaiset yhtyeet
Apinan vuosi (elokuva)

Apinan vuosi on Janne Kuusen ohjaama suomalainen näytelmäelokuva vuodelta 1983. Kuusi kirjoitti myös elokuvan käsikirjoituksen yhdessä kirjailija Harri Sirolan kanssa tämän romaanin Abiturientti (1980) pohjalta. Vauraan perheen pojan viimeistä lukiovuotta kuvaavan elokuvan pääosaa esittää Heikki Salomaa. Elokuva kertoo Ilari Aution eli Ilen tarinan. Ile on lääkäriksi aikova abiturientti. Ile kuulee kaupungin kaduilla viidakon ääniä. Joululoman alkaessa Ile pyytää kaveriansa Tanjaa kanssaan maalle, mutta Tanja kertoo olevansa koko loman töissä. Ravintolassa Ile keskustelee ystävänsä Klasun kanssa ja Tanjan tullessa pöytään Klasu yrittää vain tehdä vaikutuksen Tanjaan. Ile suivaantuu tästä ja lähtee toisen naisen kanssa. Ylioppilaskirjoituksissa Ile polttaa tupakkaa ja pelaa koripalloa toisten keskittyessä kokeisiin. Ylioppilasjuhlia vietetään suuressa hallissa, joka on vuorattu Ilen kuvilla ja häntä ylistävillä iskulauseilla. Ilen suunnatessa pistoolia ohimolle, sisään ratsastaa joukko vähäpukeisia naisia. Ile hyppää hevosen selkään ja ratsastaa pois juuri kun halli sortuu. Hänet pudotetaan Havis Amanda suihkulähteeseen, jonne hän jää istumaan ja kolikoita keräämään.Apinan vuosi (elokuva) NFCC Productions ==Näyttelijät== Lähde: Elonet ==Vastaanotto== Ensi-iltakriitikot antoivat elokuvalle varsin suopeita arvioita. Apinan vuotta pidettiin fantasian ja realismin sekoittamisen ansiosta erittäin lupaavana esikoisohjauksena, mutta toisaalta sen aiheiden – materialismin ja suorituspaineiden – käsittely nähtiin osin pinnallisena ja karikatyyrimäisenä., Lehdistöarvio. ==Lähteet== Luokka:Suomalaiset nuortenelokuvat Luokka:Vuoden 1983 suomalaiset elokuvat Luokka:Janne Kuusen ohjaamat elokuvat Luokka:Elokuvat koulusta ja koulutuksesta
Until Dawn

Until Dawn on Supermassive Gamesin kehittämä ja Sony Computer Entertainmentin julkaisema vuorovaikutteinen selviytymiskauhupeli. Peli on julkaistu yksinoikeudella PlayStation 4:lle elokuussa 2015. == Hahmot ja juoni == Pelin hahmot ovat muotoiltu heitä esittävien näyttelijöiden mukaan. Pelin pääosissa esiintyvät Hayden Panettiere, Peter Stormare, Rami Malek, Brett Dalton, Meaghan Martin, Galadriel Stineman, Noah Fleiss, Nichole Bloom, Jordan Fisher ja Ella Lentini. Juoni seuraa kahdeksaa nuorta, jotka jäävät jumiin kanadalaiseen vuoristoon Wendigon saaliiksi. Peliä on kehuttu sen grafiikoiden, ääninäyttelyn, monivalintaisen pelaamisen, musiikin, kauhuelementtien ja pelattavuuden suunnittelun ansiosta, mutta kritisoitu sen juonen toista osaa, kameranäkökulmia, hahmojen liikuttavuutta ja pelin osittaista lineaarista juonta. ==Pelaaminen== Pelaaminen tapahtuu vanhojen Resident Evil -pelien tavoin kiinteillä kameranäkökulmilla, jossa kuvakulma vaihtuu hahmon liikkuessa vaikkapa toiseen huoneeseen. Esineitä tarkastellaan tarttumalla ja pyörittämällä käyttäen takanappia ja analogista sauvaa. Pelin keskeinen mekaniikka on niin sanottu perhosvaikutus. Aiemmat teot ja tapahtumat voivat sitten vaikuttaa myöhempiin tapahtumiin ja tekoihin, esimerkiksi kirveen löytäminen huoneesta aikaisemmassa luvussa, antaa pelaajalle mahdollisuuden käyttää sitä seuraavassa luvussa. Peli kestää normaalisti yhdeksän tuntia ja sisältää useita erilaisia loppuratkaisuja. Pelaaja voi valita, haluaako säästää osan hahmokaartista tai pelastaa ja jopa tappaa kaikki. Tämä riippuu pelaajan omista valinnoista, joita hänen pitää tehdä koko pelin ajan. Valinnat myös käsittelevät moraalia ja koettelee pelaajaa valintojen suhteen. Pelin keskeinen pelaaminen koostuu pelialueiden tutkimisesta, quick time event -tapahtumista ja valintojen tekemisestä sekä todisteiden löytämistä. Pelin koko sisältö ei ole löydettävissä ensimmäisellä läpipeluulla, joten kaikkien todisteiden saamiseksi on aloitettava uusi peli. Peli myös tarjoaa ankaran, mutta todentuntuisen tallennusjärjestelmän. Jos pelaaja haluaa pelastaa kuolemaan tuomitun hahmon, hänen pitää joko aloittaa peli kokonaan alusta tai jatkaa loppuun ja aloittaa uusi peli. == Tekniikka == Peli käyttää Guerrilla Gamesin Killzone Shadow Fall -pelissä käyttämää pelimoottoria. == Vastaanotto == Muropaketti antoi pelille kolme tähteä viidestä arvostelussaan. == Lähteet == ==Aiheesta muualla== * *Virallinen sivusto. Luokka:Vuoden 2015 videopelit Luokka:Selviytymiskauhupelit Luokka:PlayStation 4 -pelit
Tuula Saarikoski

Tuula Hilkka Annikki Saarikoski (o.s. Unkari; 27. joulukuuta 1936 Viipuri – 15. heinäkuuta 2021 Helsinki) oli suomalainen kirjailija ja toimittaja. Saarikoski varttui Viipurissa ja Helsingin Lauttasaaressa ja kävi koulua Helsingin Tyttönormaalilyseossa. Hän työskenteli muun muassa kustannustoimittajana Tammella ja toimittajana Annassa, Jaanassa, Kotiliedessä ja Hymyssä. Saarikoski toimi myös Marimekon tiedottajana. Hän kirjoitti elämäkertakirjat muiden muassa Armi Ratiasta, Tarmo Mannista, Tauno Palosta ja Ansa Ikosesta. Saarikoski tutustui runoilija Pentti Saarikoskeen 13-vuotiaana Kivisaaressa seurakunnan kesäkodissa. Hän oli Saarikosken ensimmäinen vaimo vuosina 1958–1964. Heille syntyi kaksi lasta, Helena ja Juri Saarikoski. Vuonna 2015 ilmestyi Saarikosken muistelmateos Kaaos ja kirkkaus. ==Lähteet== ==Aiheesta muualla== * Tuula Saarikoski Kirjasampo.fi:ssä * Tuula Saarikosken muistokirjoitus Helsingin Sanomissa Luokka:Suomalaiset kirjailijat Luokka:Suomalaiset toimittajat Luokka:Vuonna 1936 syntyneet Luokka:Vuonna 2021 kuolleet
Freddy Kamras

Freddy Avidan Kamras (2. tammikuuta 1944 – 11. joulukuuta 2004 Helsinki)Helena Ylänen: Freddy Kamrasin muistokirjoitus Helsingin Sanomat. Viitattu 3.9.2015. oli suomalainen yrittäjä, joka perusti nimeään kantaneen elokuvien maahantuontiyrityksen ja elokuvateatteriketjun, Kamras Film Groupin. Hänen on sanottu monipuolistaneen varsinkin Helsingin elokuvatarjontaa kansainvälisen taide-elokuvan maahantuonnilla.Matti Rämö: Laajakulma: Suomalaisen elokuvakulttuurin väriläiskä Ylioppilaslehti 14.1.2005. Viitattu 3.9.2015. Freddy Kamrasin isä oli Jacob Kamras, joka toimi elokuvatuotantoyhtiö Warner Brosin Helsingin-toimiston johtajana. Freddy Kamras ryhtyi yrittäjäksi alle 20-vuotiaana ja suuntautui elokuva-alalle. Ensimmäinen hänen Suomeen tuomansa ulkomainen elokuva oli vuonna 1963 tanskalainen seksikomedia Pukki paratiisissa, josta tuli Suomessa poikkeuksellinen suurmenestys. Kamras tunnettiinkin aluksi pitkään rohkeiksi mainostettujen pehmopornoelokuvien maahantuojana. Vuonna 1968 hän osti ensimmäisen elokuvateatterinsa, Helsingin Siltavuorenrannassa toimineen Unikan, jonka nimesi uudelleen Alfaromeoksi. Teatteri tunnettiin myöhemmin nimellä New York. Samana vuonna Kamras perusti yhdessä veljensä Kain kanssa elokuvateattereita ja elokuvien esitysoikeuksia omistaneen yrityksen. Kamras erikoistui perustamaan niin sanottuja rypäleteattereita, joissa oli useampia pieniä elokuvasaleja, ja 1980-luvulla hänen elokuvateatteriketjunsa oli Suomen suurin. Siihen kuului suurimmillaan 37 elokuvateatteria ja 40 elokuvasaliaElokuvalevittäjä Freddy Kamras on kuollut Radion kulttuuriuutiset, Yle 17.12.2004. Viitattu 3.9.2015.. Kotivideoiden yleistyminen teki 1980-luvulla useimmista Suomen elokuvateattereista kannattamattomia, joten Kamras siirtyi hankkimaan elokuvien videojulkaisuoikeuksia ja sai siten liiketoimintansa uuteen nousuun. Vuonna 1982 Kamras Films Agency Oy jouduttiin hakemaan konkurssiin miljoonavelkojen vuoksi. Kamras ryhtyi nyt tuomaan maahan entistä enemmän pienen budjetin ulkomaisia taide-elokuvia, joita ei olisi esitetty suurten ketjujen omistamissa elokuvateattereissa. Helsingissä hän joutui sulkemaan muut elokuvateatterinsa paitsi alkuperäisen Alfaromeon, mutta hän uskoi edelleen myös monisalisten rypäleteatterien mahdollisuuksiin. Hän avasi vuonna 1994 niin sanottuun Fennian kortteliin seitsemän salia käsittäneen Bio Cityn, joka tuli tunnetuksi monipuolisesta elokuvatarjonnastaan, varsinkin eurooppalaisten elokuvien osalta. Kamras toi myös ainoana Suomeen elokuvia eräistä Aasian maista. Kamrasin kuollessa vuonna 2004 hänen ketjuunsa kuului Bio Cityn ohella elokuvateatteri Diana Helsingissä ja Wasa Palats Vaasassa. Bio City meni konkurssiin kaksi vuotta myöhemmin.Kalle Kinnunen: Helsingin elokuvateattereista, osa 2 Kuvien takaa -elokuvabolgi (Suomen Kuvalehti) 10.4.2010. Viitattu 3.9.2015. Kamras oli suomenjuutalainen. Hänen tätinsä oli näyttelijä Hanna Taini.Jakob ”Jack” Kamras Meliza's Genealogy (Meliza Amity). Viitattu 3.9.2015. ==Lähteet== Luokka:Suomalaiset elokuva-alan henkilöt Luokka:Suomen juutalaiset Luokka:Vuonna 1944 syntyneet Luokka:Vuonna 2004 kuolleet
Tremaine Stewart

Tremaine Julio Stewart (5. tammikuuta 1988 Kingston – 18. huhtikuuta 2021) oli jamaikalainen jalkapalloilija. Oikeajalkainen Stewart oli pelipaikaltaan oikea laitahyökkääjä. Hän pelasi myös Jamaikan jalkapallomaajoukkueessa. == Ura == === Seurajoukkueura === Stewart edusti vuodet 2006–2008 kotimaansa pääsarjan August Townia. Vuodet 2008–2012 hän pelasi saman sarjan Portmore Unitedissa. Maaliskuussa 2012 Stewart siirtyi Norjan Tippeligaenin Aalesunds FK:hon. Hän pelasi seurassa kolme kautta tehden 34 pelissä kuusi maalia. Heinäkuussa 2014 Stewart palasi takaisin kotimaahansa ja Waterhouse FC:hen. Hän pelasi seurassa 23 ottelua ja teki viisi maalia. Syyskuussa 2015 Stewart solmi loppukauden kattavan sopimuksen Suomen Veikkausliigan Rovaniemen Palloseuran kanssa. Vuosina 2016–2017 Stewart pelasi Jamaikan pääsarjassa Portmore Unitedissa ja vuosina 2017–2020 Waterhouse FC:ssä. === Maajoukkueura === Stewart debytoi Jamaikan jalkapallomaajoukkueessa helmikuussa 2012 ystävyysottelussa Kuubaa vastaan. Avausmaalinsa hän teki muutaman päivän päästä niin ikään ystävyysottelussa Uuden-Seelannin verkkoon. Stewart menehtyi äkillisesti kesken jalkapallo-ottelun kotimaassaan Jamaikalla 18. huhtikuuta 2021. == Lähteet == Luokka:Jamaikalaiset jalkapalloilijat Luokka:Vuonna 1988 syntyneet Luokka:Vuonna 2021 kuolleet
RN Sesia

RN Sesia () oli Napolin laivaston ja Italian yhdistyttyä Italian kuninkaallisen laivaston yhteysalus (. == Valmistus == Komposiittirunkoisen kahvelitakiloidun ketsin köli laskettiin 1830 napolilaisena kauppa-aluksena, joka oli nimetty Etnaksi. Florio osti aluksen vuonna 1851 ja Napolin laivasto lunasti aluksen 1860.Gardiner, 1860–1905 s. 351 == Palvelus == Alus upposi 22. tammikuuta 1861 Gaetan piirityksessä Sardinian joukkojen tykkitulessa, mutta Regia Marina nosti aluksen 7. heinäkuuta 1862 ja muutti sen rautarunkoiseksi. Alus liitettiin Regia Marinaan vielä saman vuoden lopulla 27. joulukuuta. Se aloitti palveluksen 21. tammikuuta 1863, vaikka varsinainen operatiivinen palvelus pääsi alkamaan vasta 1865 uusien 340 hevosvoiman koneiden hankinnassa ja asennuksessa tapahtuneiden viivytysten vuoksi. Alus oli Konstantinopolissa tukikohta-aluksena sekä tutkimusaluksena. Aluksen aseistus vaihdettiin 1891 kahteen 75 millimetrin 21 pituuskaliiperin tykkiin. Alus poistettiin alusluettelosta 15. elokuuta 1905. ==Lähteet== * === Viitteet === Luokka:Regia Marinan avisot
Allan (jalkapalloilija, 1991)

Allan Marques Loureiro (taiteilijanimeltään Allan, s. 8. tammikuuta 1991 Rio de Janeiro) on brasilialainen jalkapalloilija, joka edustaa Yhdistyneissä arabiemiraateissa Al Wahdaa. Oikeajalkainen Allan on pelipaikaltaan keskikenttäpelaaja. == Ura == === Seurajoukkueura === Allan kuului vuosina 2009–2012 uruguaylaiselle Deportivo Maldonadolle mutta oli koko ajan lainassa kotimaansa Vasco da Gamassa. Hän pelasi seuran paidassa 51 liigaottelua onnistumatta maalinteossa ja oli kentällä myös viidessä Copa Libertadoresin ottelussa. Vuonna 2009 Allan voitti seuran kanssa Série B:n ja vuonna 2011 Copa do Brasilin. Heinäkuussa 2012 Allan siirtyi Italian Serie A:n Udineseen. Hän debytoi seuran paidassa syyskuussa 2012 Juventusta vastaan. Allanin Udinese-uran ainoa liigamaali syntyi tammikuussa 2015 Cagliaria vastaan. Hän pelasi seuran paidassa 104 liigaottelua. Italian cupissa hän teki maalin joulukuussa 2014 Cesenaa vastaan. Heinäkuussa 2015 Allan siirtyi Serie A:ssa myöskin pelaavaan Napoliin, jossa hän debytoi elokuun lopulla Sampdoriaa vastaan. Ensimmäisellä Napolin-kaudellaan hän pelasi 35 liigaottelua, joista 32 ottelua avauskokoonpanossa, ja teki kolme maalia. Toisella kaudella hän pelasi 29 liigaottelua ja teki yhden maalin. Kaudella 2017–2018 hän pelasi joukkueensa kaikki 38 liigaottelua, joista avauskokoonpanossa 32, ja teki niissä neljä maalia. Seuraavalla kaudella tilastoihin kertyi 33 liigaottelua ja yksi maali. Hän voitti Italian cupin 2020. Allan on pelannut Napolin joukkueessa Mestarien liigassa yhteensä 26 ottelua, Mestarien liigan karsinnassa kaksi ottelua ja Eurooppa-liigassa 14 ottelua. Udinesea edustaessaan hän pelasi Eurooppa-liigassa kaksi ottelua. === Maajoukkueura === Allan oli mukana voittamassa alle 20-vuotiaiden maailmanmestaruutta vuonna 2011. Hän pelasi turnauksessa kolmessa ottelussa.http://www.fifa.com/fifa- tournaments/players-coaches/people=344548/index.html Brasilian A-maajoukkueessa hän on pelannut kymmenen ottelua vuosina 2018–2020. Hän kuului Copa Américan 2019 voittaneeseen joukkueeseen ja pelasi turnauksessa neljä ottelua, joista avauskokoonpanossa puolvälierän Paraguayta vastaan. == Saavutukset == Vasco da Gama * Série B: 2009 * Copa do Brasil: 2011 Napoli * Italian cup: 2020 Brasilia * Alle 20-vuotiaiden MM-kilpailut: kultaa 2011 * Copa América: kultaa 2019 == Lähteet == Luokka:Brasilialaiset jalkapalloilijat Luokka:Vuonna 1991 syntyneet Luokka:Elävät henkilöt
RN Libia

RN Libia () oli Italian kuninkaallisen laivaston 1913 palvelukseen otettu panssarikansiristeilijä (), joka oli alun perin Osmanien Italiasta tilaama. == Valmistus == Osmani valtakunta tilasi vuonna 1910 Hamidiehiksi nimetyn aluksen Genovasta Ansaldolta. Suunnitelmat olivat hyvin samankaltaisia kuin Osmanien Elswickiltä tilaaman Hamidiehin. Italian julistettua Osmani valtakunnalle sodan telakalla ollut alus pakko-otettiin ja se liitettiin Regia Marinaan nimettynä Libiaksi. Italian luokitusjärjestelmän mukaisesti alus luokiteltiin aluksi neljännen luokan taistelulaivaksi () ja myöhemmin se luokiteltiin tiedusteluristeilijäksi (). Alus oli kuitenkin tehtäväänsä sopimaton hitautensa vuoksi ja se luokiteltiin 1. heinäkuuta 1929 vielä kertaalleen risteilijäksi ().Gardiner, Robert s. 262 == Palvelus == Ensimmäisen maailmansodan aikana alukselle asennettiin kolme 3 tuuman 40 pituuskaliiperin ilmatorjuntatykkiä. Vuonna 1926 aluksen 152 millimetrin pääaseet poistettiin, jolloin sen pääaseiksi jäivät 120 millimetrin tykit. Alus poistettiin alusluettelosta 11. maaliskuuta 1937. ==Lähteet== * === Viitteet === Luokka:Regia Marinan risteilijät Luokka:Ansaldo
Humber (automerkki)

Humber on englantilainen vuosina 1901–1976 valmistettu automerkki. Humber- tehtaan oli aiemmin perustanut Thomas Humber ja se keskittyi aluksi polkupyörien valmistukseen. Autojen valmistus alkoi vuonna 1901. Ensimmäiset Humberit olivat kevyitä ja suhteellisen suorituskykyisiä autoja, jotka suunnitteli Louis Coatalen. Varhainen malli oli Humber Humberette. Humber 8 HP:ssa oli kaksisylinterinen kaksoissytytyksellä varustettu 1 525 cm³ moottori. 8 HP:n huippunopeus oli 60 km/h. 8 HP:tä valmistettiin vuosina 1908–1910. Humber Pullmania valmistettiin vuoteen 1953 asti. 5,1 metriä pitkään autoon mahtui yhdeksän matkustajaa kuljettaja mukaan luettuna. Pullmanissa oli 4,1 litran kuusisylinterinen moottori.Sedgwick 1991, s. 212 Humber Hawk oli vuosina 1945–1967 valmistettu suurikokoinen auto, jota tuotiin myös Suomeen ainakin vuonna 1958. Humber Sceptre () perustui Hillman Minxin muun muassa seuraavin muutoksin: ajovalot olivat neliskulmaisia ja ylivaihde oli vakiovaruste.Sedgwick 1991, s. 92 Sceptreä toi Suomeen ainakin vuoden 1964 paikkeilla Wihuri-yhtymän Autola. Rootesin huippumalli oli Humber Imperial: siinä oli kolmen litran kuusisylinterinen moottori, automaattivaihteisto, vinyylikatto ja edessä levyjarrut. 1640 kiloa painavan Imperialin huippunopeus oli 160 km/h. Sedgwick 1991, s. 175 Tehdas lopetti toimintansa vuonna 1967. Automerkkiä valmisti vielä toinen englantilaisyhtiö Rootes Group vuoteen 1976. Viimeinen malli oli Humber Sceptre. == Lähteet == * === Viitteet === Luokka:Rootes Group Luokka:Brittiläiset automerkit
Kotkan lento

Kotkan lento (Ingenjör Andrées luftfärd, televisioesityksessä Insinööri Andréen ilmapurjehdus) on ruotsalainen Jan Troellin ohjaama ruotsalais- saksalais-norjalainen elokuva vuodelta 1982. Per Olof Sundmanin puolifiktiiviseen kirjaan Insinööri Andréen ilmapurjehdus perustuva elokuva kertoo ruotsalaisinsinööri Salomon Andréen kohtalokkaasta yrityksestä lentää vetytäytteisellä ilmapallolla kohti pohjoisnapaa vuonna 1897. Elokuvan pääosia esittävät Max von Sydow, Göran Stangertz ja Sverre Anker Ousdal. Ohjaaja Troell myös kuvasi ja leikkasi elokuvan itse sekä toimi yhtenä kolmesta käsikirjoittajasta. ==Näyttelijät== Lähde: Studio 14 ==Vastaanotto== Kotkan lento oli ehdokkaana parhaan ulkomaisen elokuvan Oscar-palkinnon saajaksi. Kymmenestä suomalaisesta ensi-iltakriitikosta kaksi antoi Kotkan lennolle kolme tähteä, neljä kaksi tähteä ja kolme yhden tähden, keskiarvona 1,9 tähteä neljästä. Elokuva sai Suomen teatterikierroksellaan 1 401 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 192. ==Lähteet== Luokka:Vuoden 1982 ruotsalaiset elokuvat Luokka:Jan Troellin ohjaamat elokuvat Luokka:Elokuvat ilmailusta
Sata ja yksi laulua

Sata ja yksi laulua on Eino Leinon runokokoelma, joka ilmestyi vuonna 1898. Kokoelman alkuosa, Hymni, koostuu kolmesta runoelmasta, joista Hymyilevä Apollo on julkaistu myös erillisenä kirjana. Loppuosassa on lyhyempiä runoja, joita Leino itse kuvaili kirjeessään Pekka Haloselle "pieniä runoja, tyttöjen runoja". Näitä on kaikkiaan, nimensä mukaisesti, sata ja yksi. Viimeinen niistä on Laulajan laulu: Kokoelman kannen suunnitteli Pekka Halonen, ja sen värit ovat ruskea, punainen ja musta. == Lähteet == == Aiheesta muualla == * Aihearkisto: Sata ja yksi laulua (1898) Runosto * Sata ja yksi laulua (1898) Klassikkokirjasto Luokka:Eino Leinon teokset Luokka:Vuoden 1898 kirjat
Campania-luokka

Campania-luokka oli Italian kuninkaallisen laivaston kahden 1900-luvun alussa valmistetun panssarikansiristeilijän muodostama alusluokka. == Alukset == Campania-luokan panssarikansiristeilijätGardiner, Robert s. 262 Nimi Telakka Kölinlasku Vesille Valmis Kohtalo RN Campania Regio Cantiere di Castellammare di Stabia, Castellammare di Stabia 9. elokuuta 1913 23. heinäkuuta 1914 18. huhtikuuta 1917 poistettu alusluettelosta 11. maaliskuuta 1937 RN Basilicata Castellammare di Stabia 9. elokuuta 1913 23. heinäkuuta 1914 1. elokuuta 1917 uponnut 13. elokuuta 1919 == Lähteet == * === Viitteet === *
Nino Bixio -luokka

Nino Bixio -luokka oli Italian kuninkaallisen laivaston kahden 1900-luvun alussa valmistetun tiedusteluristeilijän () muodostama alusluokka. == Alukset == Nino Bixio -luokan tiedusteluristeilijätGardiner, Robert s. 263 Nimi Telakka Kölinlasku Vesille Valmis Kohtalo RN Nino Bixio Regio Cantiere di Castellammare di Stabia, Castellammare di Stabia 15. helmikuuta 1911 30. joulukuuta 1911 5. toukokuuta 1917 poistettu alusluettelosta 15. maaliskuuta 1929 RN Marsala Castellammare di Stabia 15. helmikuuta 1911 24. maaliskuuta 1912 4. elokuuta 1914 poistettu alusluettelosta 27. marraskuuta 1927 == Lähteet == * === Viitteet === *
Supreme (vaatemerkki)

Supreme on yhdysvaltalainen skeittaus- ja vaatemerkki, jonka on perustanut James Jebbia vuonna 1994. Sen ensimmäinen liike perustettiin New York Cityyn Manhattanin kaupunginosaan. Liikkeen avaaminen maksoi aikoinaan 12 000 dollaria. Vuonna 2004 Supreme avasi North Fairfax Avenuelle Los Angelesiin uuden liikkeen, joka on kaksi kertaa suurempi kuin alkuperäinen New Yorkissa sijaitseva liike. Sitä ovat seuranneet liikkeet Lontoossa, Tokiossa, Nagoyassa, Osakassa sekä Fukuokassa. Muista vaatemerkeistä poiketen Supreme tuo vaatteitansa myyntiin pienen määrän kerrallaan. Tämä julkaisu tapahtuu yleensä netissä torstaina aamu yhdeltätoista paikallista aikaa Yhdysvalloissa, Yhdistyneessä kuningaskunnassa sekä Japanissa. Supreme on tehnyt yhteistyötä lukuisten eri globaalien vaatemerkkien kanssa, kuten esimerkiksi Niken, Vansin, Clarksin, Timberlandin, Leviksen sekä The North Facen kanssa. Monet julkisuuden henkilöt ovat pitäneet Supremen vaatteita julkisuudessa, kuten esimerkiksi Tyler, The Creator, Kanye West, Chris Brown, Drake, Frank Ocean, Nas, Pharrell Williams, John Mayer, Kid Cudi, Metro Boomin ja P. Diddy. Joulukuussa 2020 VF Corporation osti Supremen 2,1 miljardilla dollarilla. == Liikkeiden sijainnit == === Yhdysvallat === * New York City: 274 Lafayette Street, NYC 10012 * New York Brooklyn: 152 Grand Street, Brooklyn, NY 11249 * Los Angeles: 473 North Fairfax Ave, LA 90036 === Yhdistynyt kuningaskunta === * Lontoo: 2/3 Peter Street, London W1F 0AA === Ranska === * Pariisi: 20 Rue Barbette === Japani === * Tokio (Harajuku): 4-32-7-2F, Shibuya-Ku * Tokio (Shibuya): 1-18-2 Jinnan, Shibuya-Ku * Tokio (Daikanyama): 1-6 Daikanyama-Cho, Shibuya-Ku * Nagoya: 3-13-28 Sakae, Naka-Ku, Nagoya * Osaka: 1-9-8 Minamihorie, Nishi-Ku * Fukuoka: 1-11-29 Daimyo, Chuo-Ko == Lähteet == == Aiheesta muualla == * Supremen kotisivu Luokka:Vaatemerkit
Axel Grönvik

Axel Adolf Emil Grönvik (18. tammikuuta 1897 – 10. joulukuuta 1992Kuolleita suomalaisia. Mitä Missä Milloin 1994 s. 147. Otava 1993 ISBN 951-1-12765-9) oli suomalainen päätoimittaja. Grönvikin vanhemmat olivat filosofian tohtori Emil Ivar Grönvik (1844–1918) ja Anna Sofia Törngren (1870–1953). Hän oli naimisissa kääntäjä ja kirjailija Ann-Mari Grönvikin kanssa. Grönvik pääsi ylioppilaaksi 1915 ja valmistui filosofian kandidaatiksi 1922 ja maisteriksi 1923. Grönvik oli Nya Tidningenin toimitussihteerinä 1922–1925, Nyland-lehden päätoimittajana 1922–1928, Hufvudstadsbladetissa toimitussihteerinä 1928–1933 ja ulkopoliittisena toimittajana 1934–1944 sekä päätoimittajana Svenska Pressen -lehdessä 1944 ja Nya Pressen -lehdessä vuodesta 1945 alkaen. Hän oli komennettuna Suomen Tukholman-lähetystöön 1940, ja hän toimi valtion tiedoituslaitoksen toimistopäällikkönä jatkosodan aikana 1941–1942. Grönvik toimi Turkulaisen osakunnan kuraattorina 1919–1920 sekä ruotsalaisen ylioppilasvaltuuskunnan puheenjohtajana 1922–1923. Hän oli Suomen ruotsalaisen sanomalehtimiesliiton puheenjohtajana vuodesta 1947 ja Suomen sanomalehtimiesten liiton puheenjohtajana vuodesta 1949.Kuka kukin on 1954 (Projekt Runeberg) == Teoksia == * Hembygdskurserna i Lojo 1916 : en redogörelse över förloppet och rönen. Bidrag till Lojo sockenbeskrivning 29. Hembygdsforskningens vänner i Lojo, Lojo 1916 * Finland en försvarskamp ; av Gylfe Svedlund, Karl-Olof Hedström, Olof Enckell, Axel Grönvik, Eirik Hornborg, Gunnar Johansson. Stormaktskriget 1939- 2. Fritzes, Stockholm 1940 * Kenraaleja ja kenttäeverstejä ; suomentanut J. A. Wecksell. Otava 1940 (ruotsinkielinen alkuteos Generaler och fältöverstar sisältyi julkaisuun Stormaktskriget 1939- 2 : Finland) * Sjunde nordiska pressmötet i Helsingfors 1939 : redogörelse över förhandlingarna ; enligt uppdrag avgiven av Axel Grönvik. Helsingfors 1950 * Suomen sanomalehdistön luonne. Kansainvälisten kulttuuriasiain toimikunta, Helsinki 1952 ==Lähteet== == Aiheesta muualla == * Grönvikin elämäkerta Kansallisbiografiassa Luokka:Suomalaiset päätoimittajat Luokka:Vuonna 1897 syntyneet Luokka:Vuonna 1992 kuolleet
Wolseley

Wolseley on vuosina 1901–1975 valmistettu englantilainen automerkki. Wolseley 16/20 HP -mallia valmistettiin vuosina 1911–1915. 16/20 HP -malli oli luokassaan Englannin myydyin auto. Siinä oli 3 080 cm³ moottori, teholtaan 15 kW (20 hv). Vaihteita oli neljä. 16/20 HP:n huippunopeus oli yli 60 km/h. Wolseley oli yksi British Motor Corporationin monista automerkeistä. Viimeinen Wolseley oli vuosina 1972–1975 valmistettu Wolseley Six (BMC ADO17). Suomessa Wolseley-autoja myytiin 1950- ja 1960-luvuilla muutamia kymmeniä. Olli J. Ojanen: Autot ja autoilu Suomessa 60-luvulla, s. 151. Helsinki: Alfamer Kustannus Oy, 2002. Maahantuojana toimi Oy Voimavaunu Ab, jolla oli myös muiden muassa MG- ja Morris-autojen edustus. Wolseleyn mallit olivat muita British Motor Corporationin autoja huomattavasti kalliimpia. Esimerkiksi vuonna 1965 Wolseley Hornet, joka pohjautui Austin/Morris Miniin, maksoi 8 300 markkaa, kun Morris Minin hinta oli 5 960 markkaa. Onni Pohjanen ja Arvo I. Walli: Uusi autokirja (20. painos), s. 516–529. Porvoo-Helsinki: WSOY, 1965. Suomen ajoneuvorekisterissä oli vuoden 1999 lopussa vain neljä Wolseley-autoa vuosilta 1960–1970. Kari Pynnä: Näillä ajamme: autokantatilasto 31.12.1999 (2. osa). Tekniikan Maailma 12/2000, s. 152. Helsinki: Yhtyneet Kuvalehdet. == Lähteet == Luokka:Brittiläiset automerkit
Risto Korhonen

Risto Korhonen voi tarkoittaa seuraavia: * Risto Korhonen (s. 1950), toimittaja ja tietokirjailija * Risto Korhonen (s. 1951), pesäpalloilija * Risto Korhonen (s. 1971), näyttelijä * Risto Korhonen (s. 1975), matematiikan professori * Risto Korhonen (s. 1986), jääkiekkoilija
Sarajevon kantoni

Sarajevon kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan keskiosassa ja rajautuu Serbitasavaltaan sekä Zenica-Doboj’n, Keski-Bosnian ja Hertsegovina-Neretvan kantoneihin. Sarajevon kantonin pinta- ala on 1 277 neliökilometriä ja siellä on 438 443 asukasta (vuonna 2013). Kantoni jakautuu yhdeksään kuntaan: Centar, Hadžići, Ilidža, Ilijaš, Novi Grad, Novo Sarajevo, Stari Grad, Trnovo ja Vogošća. Kantonin pääkaupunkina toimii Sarajevo, joka on samalla koko Bosnia ja Hertsegovinan pääkaupunki. Erityisasemansa myötä se jakautuu useaan kuntaan; kantonin kunnista Centar, Novi Grad, Novo Sarajevo ja Stari Grad muodostavat yhdessä Sarajevon kaupungin. == Lähteet == == Aiheesta muualla == *
Keskustelunäytelmä

Keskustelunäytelmä on näytelmä, jossa korostuu enemmän keskustelu kuin näyttämöllinen toiminta. Usein keskustelunäytelmässä käsitellään ajankohtaisia aatteellisia asioita. Keskustelu on monessa tapauksessa väittelynomaista. Hahmot ovat usein karrikoituja arkkityyppejä, joita ovat esimerkiksi yli- innokas naisasianainen, omahyväinen pikkuporvari ja agitoiva työläinen. Keskustelunäytelmien heikkoutena on pidetty niiden toiminnallista hitautta ja yksitoikkoista tendenssimäisyyttä.Kodin suuri tietosanakirja, osa 6 vuodelta 1979, s. 339 == Lähteet == Luokka:Näytelmät
Anna Pavlova (elokuva)

Anna Pavlova (Анна Павлова, Pavlova: A Woman for All Time) on kansainvälinen yhteistuotantoelokuva vuodelta 1983. Venäläisen balettitanssija Anna Pavlovan elämästä kertovan elokuvan on käsikirjoittanut ja ohjannut neuvostoliittolainen Emil Lotjanu, ja sen pääosia esittävät Galina Beljajeva, James Fox ja Sergei Šakurov. Elokuvan yhtenä tuottajana ja taustavaikuttajana toimi brittiohjaaja Michael Powell, ja amerikkalaisohjaaja Martin Scorsese tekee elokuvassa cameoroolin. ==Näyttelijät== ==Esitykset Suomessa== Anna Pavlova sai Suomessa ensi-iltansa 2. joulukuuta 1983 neuvostoliittolaisiin elokuviin erikoistuneessa Kosmos-elokuvateatterissa Helsingissä. Televisiossa se on esitetty MTV:n ohjelmistossa 20. heinäkuuta 1987. ==Lähteet== Luokka:Kuubalaiset elokuvat Luokka:Vuoden 1983 brittiläiset elokuvat Luokka:Neuvostoliittolaiset elokuvat Luokka:Vuoden 1983 ranskalaiset elokuvat Luokka:Itäsaksalaiset elokuvat Luokka:Elämäkertaelokuvat Luokka:Neuvostoliitossa tapahtuvat elokuvat
Jussi-palkinnot 1993

Jussi-palkinnot 1993 jaettiin 13. helmikuuta 1993 Elokuvasäätiön K-13 -salissa. ==Voittajat== Sarja Voittaja Elokuva Paras elokuva Tuhlaajapoika Paras ohjaus Aki Kaurismäki Boheemielämää Paras käsikirjoitus Iiro Küttner Tuhlaajapoika Paras miespääosa Paavo Pentikäinen Pilkkuja ja pikkuhousuja Paras naispääosa Merja Larivaara Kaivo Paras miessivuosa Esko Salminen Tuhlaajapoika Paras naissivuosa Liisamaija Laaksonen Kaivo Paras kuvaus Esa Vuorinen Kaivo Paras musiikki Mauri Sumén Tuhlaajapoika Erikois-Jussi Markku Lehmuskallio Minä olen I ja Minä olen II ==Lähteet== 1993 Luokka:1993
Jussi-palkinnot 1992

Jussi-palkinnot 1992 jaettiin 7. helmikuuta 1992 Yleisradion H-studiossa. ==Voittajat== Sarja Voittaja Elokuva Paras ohjaus Mika Kaurismäki Zombie ja Kummitusjuna Paras käsikirjoitus Anssi Mänttäri Muuttolinnun aika Paras miespääosa Silu Seppälä Zombie ja Kummitusjuna Paras naispääosa Irma Junnilainen Viiva vinita - tavallisen ihmisen museo Paras miessivuosa Werner Bros. -yhtye Iskelmäprinssi Paras naissivuosa Sari Mällinen Rölli – hirmuisia kertomuksia Paras kuvaus Olli Varja Zombie ja Kummitusjuna Paras musiikki Juha Tapaninen Iskelmäprinssi Paras lavastus Risto Karhula Iskelmäprinssi Paras maskeeraus Mila Niemi Rölli – hirmuisia kertomuksia Paras puvustus Mila Niemi Rölli – hirmuisia kertomuksia Erikois-Jussi Työryhmä Daddy and the Muscle Academy Betoni-Jussi Peter von Bagh Veteraani-Jussi Eeva-Kaarina Volanen Matti Oravisto ==Lähteet== 1992 Luokka:1992
Jussi-palkinnot 1991

Jussi-palkinnot 1991 jaettiin 8. helmikuuta 1991 Savoy-teatterissa. ==Voittajat== Sarja Voittaja Elokuva Paras ohjaus Aki Kaurismäki Tulitikkutehtaan tyttö Paras miespääosa Matti Pellonpää Räpsy & Dolly eli Pariisi odottaa Paras naispääosa Kati Outinen Tulitikkutehtaan tyttö Paras miessivuosa Esko Nikkari Tulitikkutehtaan tyttö Paras naissivuosa Elina Salo Tulitikkutehtaan tyttö Paras kuvaus Timo Salminen I Hired a Contract Killer Paras äänisuunnittelu Jouko Lumme Amazon Paras lavastus Tom Hamberg Ystävät, toverit Paras tuottaja Heikki Takkinen Kiljusen herrasväen uudet seikkailut Betoni-Jussi Renny Harlin ==Lähteet== 1991 Luokka:1991
Danny van Poppel

Danny van Poppel (s. 26. heinäkuuta 1993 Moergestel, Pohjois-Brabant) on alankomaalainen maantiepyöräilijä. Hän aloitti ammattilaisuransa Vacansoleil- DCM-tallissa 2013, edusti Trek Factory Racing -joukkuetta 2014–2015, Team Skyta 2016–2017, Team LottoNL-Jumbo / Team Jumbo-Vismaa 2018–2020, Intermarché–Wanty–Gobert Matériaux -joukkuetta 2021 ja vuodesta 2022 alkaen Bora-Hansgrohe / Red Bull–Bora–Hansgrohea. Hän on kilpaillut myös cyclocrossissa. Van Poppel saavutti ensimmäisen etappivoittonsa suuressa ympäriajossa Espanjan ympäriajon 12. etapilla 2015. Myös hänen vanhempansa Leontien van der Lienden ja Jean-Paul van Poppel sekä veljensä Boy ja sisarensa Kim van Poppel ovat pyöräilijöitä. == Saavutuksia == Lähteet: Pro Cycling Stats, Cycling Archives ;2009 :Cyclocrossin tulokkaiden Alankomaiden- mestaruus ;2010 :Nuorten Rauhanajo, 1. etapin voitto :Driedaagse van Axel (juniorit), kokonaiskilpailun ja 4. etapin voitto ;2011 :Cyclocrossin junioreiden Alankomaiden-mestaruus :Nuorten Rauhanajo, 5. etapin voitto :Driedaagse van Axel (juniorit), 4. etapin voitto ;2012 :Thüringen-Rundfahrt (U23), 1. ja 4. etapin voitto :Vuelta Ciclista a León, 1. etapin voitto ;2013 :Ranskan ympäriajo, 1. etapilla kolmas ;2014 :Driedaagse van West-Vlaanderen, 1. etapin voitto :Scheldeprijs, kolmas :Luxemburgin ympäriajo, prologin voitto ;2015 :Driedaagse van West-Vlaanderen, 2. etapin voitto :Tour de Wallonie, pistekilpailun sekä 2. ja 5. etapin voitto :Espanjan ympäriajo, 12. etapin voitto, 21. etapilla toinen ;2016 :Tour de Yorkshire, 2. etapin voitto :Vuelta a Burgos, pistekilpailun sekä 1. ja 3. etapin voitto :Arctic Race of Norway, 2. etapin voitto :EuroEyes Cyclassics, neljäs ;2017 :Herald Sun Tour, prologin voitto :Puolan ympäriajo, 4. etapin voitto ;2018 :Volta a la Comunitat Valenciana, 1. etapin voitto :Clasica de Almeria, toinen :Italian ympäriajo, 12. etapilla toinen, 13. etapilla kolmas :Halle Ingooigem. voitto :Espanjan ympäriajo, 6. etapilla toinen, 8. etapilla kolmas :Binche–Chimay–Binche, voitto ;2019 :Gent−Wevelgem, viides ;2020 :Gooikse Pijl, voitto ;2021 :Dwars door het Hageland, toinen :Egmont Cycling Race, voitto :Benelux Tour, pistekilpailun voitto :Binche-Chimay-Binche, voitto ;2022 :Scheldeprijs, toinen :EM-kilpailut, maantieajossa neljäs :Espanjan ympäriajo, 11. etapilla toinen, 16. etapilla kolmas ;2023 :Rund um Köln, voitto :Hamburg Cyclassics, toinen :Saksan ympäriajo, kokonaiskilpailussa kolmas :Britannian ympäriajo, 6. etapin voitto ;2024 :Classic Brugge–De Panne, kolmas :Saksan ympäriajo, kokonaiskilpailussa toinen == Lähteet == Luokka:Alankomaalaiset maantiepyöräilijät Luokka:Vuonna 1993 syntyneet Luokka:Elävät henkilöt
Kevätväsymys

Kevätväsymys on ihmisillä keväisin esiintyvää uupumusta ja haluttomuutta. Se voi johtua siitä, että henkilö nauttii keväällä vähemmän C-vitamiinia sisältävää ravintoa kuin muina vuodenaikoina ja hormonaalisista tekijöistä, mutta on arveltu, että osin se johtuisi pimeän vuodenajan psyykkisestä vaikutuksesta, ultraviolettisäteilyn vähyydestä talvella. Kevätväsymykseen auttavat riittävä ulkoilu, lepo ja hyvät ruokailutavat. Se on suositeltavampaa kuin vitamiinivalmisteiden käyttö.Otavan Iso Fokus, osa 3 vuodelta 1970, s. 1789 == Lähteet == Luokka:Oireet Luokka:Kevät
Niinikkosaari

Niinikkosaari on Oriveden saari Liperissä. Se on yhteydessä sillalla mantereeseen pohjoisesta. Sen pinta-ala on 18 neliökilometriä . Siellä on pieni Niinikkolampi.Niinikkosaari, Kansalaisen karttapaikka Niinikkosaari kuuluu Liperinsalon kyläänLiperinsalon kyläsuunnitelma, sivu 8; Maaseudun Sivistysliitto 2008. Saari on saaristo-osakunta-aluetta.Valtioneuvoston asetus saaristokunnista ja muiden kuntien saaristo-osista, joihin sovelletaan saaristokuntaa koskevia säännöksiä; Finlex == Katso myös == * Luettelo Suomen sisävesien suurimmista saarista == Lähteet == Luokka:Liperin luonto Luokka:Saimaan saaret
Veren häät (elokuva)

Veren häät (myös Verihäät, Bodas de sangre) on Carlos Sauran ohjaama espanjalainen flamencoelokuva vuodelta 1981. Se perustuu Federico García Lorcan vuonna 1932 valmistuneeseen tragedianäytelmään Veren häät. Koreografian elokuvaan teki Antonio Gades, joka osallistui myös käsikirjoituksen tekoon ja esittää yhtä pääosaa. Veren häät on ensimmäinen Sauran flamencoelokuvien trilogiasta, jonka muut osat ovat Prosper Mériméen novelliin ja Bizet’n oopperaan perustuva Carmen (1983) ja Manuel de Fallan balettiin perustuva Noiduttu rakkaus (1985). Trilogian kaksi ensimmäistä osaa saivat kumpikin Suomessa ensi-iltansa vuonna 1983. ==Juoni== Lorcan näytelmän tarina kertoo kahdesta keskenään riidoissa olevasta suvusta. Toisen suvun viimeinen miesperillinen rakastuu tyttöön, jonka tiedetään seurustelleen Leonardon, vihollissuvun ainoan miehen kanssa, joka ei ole vankilassa. Vastoin parempaa tietoaan sulhasen äiti antaa luvan heidän avioliitolleen. Häiden aattona tyttö kuitenkin antautuu Leonardolle, joka on kaiken lisäksi naimisissa. Hääpäivänä he pakenevat yhdessä metsään, josta sulhanen ystävineen heitä etsii. Leonardo ja sulhanen surmaavat toinen toisensa. Morsian palaa sulhasen äidin luo, ja alkaa heidän välisensä välienselvittely. ==Näyttelijät== ==Lähteet== Luokka:Tanssielokuvat Luokka:Vuoden 1981 espanjalaiset elokuvat Luokka:Näytelmiin perustuvat elokuvat
Peter Sendel

Peter Sendel (s. 6. maaliskuuta 1972) on saksalainen entinen ampumahiihtäjä. Sendel oli osa Naganon talviolympialaisissa 1998 kultaa voittanutta Saksan joukkuetta. Hän oli joukkueessa myös seuraavissa vuoden 2002 talviolympialaisissa Salt Lake Cityssä. Sendel lopetti ampumahiihtouransa vuonna 2004. == Tulokset == === Olympialaiset === Paikka Normaalimatka Pikamatka Takaa-ajo Viesti Nagano 1998 8. - - 1. Salt Lake City 2002 - - - 2. === Maailmanmestaruuskilpailut === Paikka Normaalimatka Pikamatka Takaa-ajo Yhteislähtö Joukkue Viesti Canmore 1994 - - - - 3. - Antholz-Anterselva 1995 - - - - 14. - Canmore 1996 25. - - - - 2. Brezno-Osrblie 1997 - - - - 2. 1. Kontiolahti 1999 18. 50. 15. 22. - 4. Oslo-Holmenkollen 2000 6. 8. 12. 4. - 3. Pokljuka 2001 47. - - - - - Hanty-Mansijsk 2003 8. - - 11. - 1. Oberhof 2004 - 22. 41. 27. - - == Lähteet == * Luokka:Vuonna 1972 syntyneet Luokka:Elävät henkilöt Luokka:Saksalaiset ampumahiihtäjät Luokka:Saksalaiset olympiavoittajat
Ingrid (albumi)

Ingrid on Johanna Kurkelan vuonna 2015 julkaistu seitsemäs studioalbumi. Albumin ensimmäisenä singlenä julkaistiin marraskuussa 2014 kappale ”Ei panikoida”, toisena singlenä toukokuussa 2015 kappale ”Kuolevainen” ja kolmantena singlenä syyskuussa 2015 kappale ”Rakkaus tekee vapaaks”. Itse albumi julkaistiin 11. syyskuuta 2015, viikko kolmannen singlen julkaisemisen jälkeen. Se nousi julkaisunsa jälkeen Suomen virallisen albumilistan sijalle kuusi ja oli listalla yhteensä kaksikymmentä viikkoa. Albumin kaikki kappaleet on sanoittanut Saara Törmä. Suurimman osan albumin kappaleista ovat säveltäneet Aku Rannila ja Jurek, kappaleita ”Kiertokulku” ja ”Ystäväin” on ollut säveltämässä myös Henna Sarriola. Rannila ja Jurek ovat albumilla myös soittavina muusikkoina. Heidän lisäkseen albumilla soittavat sellisti Juho Kanervo ja pianisti Antti Pitkäjärvi. Ingrid palkittiin vuoden iskelmäalbumina maaliskuussa 2016 järjestetyssä Emma-gaalassa. Artisti itse oli ehdolla vuoden naissolistin Emman saajaksi. Kuukausi aiemmin Kurkela palkittiin vuoden naisartistina Iskelmägaalassa. == Kappaleet == # # # # # # # # # # # == Lähteet == == Aiheesta muualla == * Kappaleen ”Ei panikoida” lyriikkavideo YouTubessa * Kappaleen ”Kuolevainen” musiikkivideo YouTubessa Luokka:Johanna Kurkelan albumit Luokka:Vuoden 2015 albumit Luokka:Jurekin tuottamat albumit